тези принципи и права.
 (5)
 На 4 юни 2020 г. върховният представител направи декларация от името на Съюза във връзка с последните събития във Венесуела, включително решението на Върховния съд на Венесуела от 26 май 2020 г., с което се ратифицира назначаването на Luis Parra за председател на Националното събрание. В посочената декларация се подчертава, че Съюзът счита, че гласуването, довело до т.нар. „избиране“ на Luis Parra, не е законосъобразно, тъй като не е спазена правната процедура, нито демократичните конституционни принципи. Там също се посочва, че последните събития допълнително са задълбочили трайната институционална и политическа криза във Венесуела и са намалили демократичното и конституционното пространство в страната. В посочената декларация отново се изтъква позицията на Съюза, че устойчиво решение на кризата във Венесуела може да бъде постигнато само чрез истински и приобщаващ политически процес и се подчертава, че Съюзът отхвърля всички видове насилие, включително всяко военно или насилствено нахлуване в страната. В този контекст Съюзът отбелязва, че неотдавнашното споразумение между националните фактори относно хуманитарната помощ е положителна стъпка и изтъква, че всички страни трябва да работят заедно и конструктивно за облекчаване на тежките страдания на венесуелския народ, които се утежняват от пандемията от COVID-19.
 (6)
 На 16 юни 2020 г. върховният председател направи декларация от името на Съюза, в която се подчертава, че свободните и честни парламентарни и президентски избори, при които се зачитат международните стандарти, са от ключово значение за преодоляване на кризата във Венесуела и че наличието на независим и балансиран Изборен съвет (CNE), и на равни условия за участието на политическите партии и кандидатите, е крайъгълен камък за един надежден изборен процес. Освен това ЕС призова правителството и опозицията да започнат съдържателни и приобщаващи преговори относно сформиране на CNE и отмяна на забраните за опозиционните партии.
 (7)
 На 29 юни 2020 г., с оглед на продължаващото тежко положение във Венесуела, Съветът прие Регламент (ЕС) 2020/897 (4), с който спрямо единадесет лица бяха приложени ограничителни мерки.
 (8)
 В този контекст, в съответствие с член 17, параграф 4 от Регламент (ЕС) 2017/2063 Съветът преразгледа списъка в приложение IV към Регламент (ЕС) 2017/2063 и стигна до заключението, че ограничителните мерки спрямо всички лица в съдържащия се в посоченото приложение списък следва да продължат да се прилагат.
 (9)
 Съветът заключи също, че изложението на мотивите за четиринадесет лица следва да бъде актуализирано, а фамилните имена на всички вписани лица следва да бъдат с главни букви.
 (10)
 Поради това приложение IV към Регламент (ЕС) 2017/2063 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение IV към Регламент (ЕС) 2017/2063 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 ноември 2020 година.
 За Съвета
 Председател
 M. ROTH
 (1) ОВ L 295, 14.11.2017 г., стр. 21.
 (2) Решение (ОВППС) 2019/1893 на Съвета от 11 ноември 2019 г. за изменение на Решение (ОВППС) 2017/2074 относно